b'\n_START_ARTICLE_\nGodala\n_START_PARAGRAPH_\nGodala so glasbeni instrumenti, s katerimi ustvarjamo zvok tako, da nanje godemo z lokom, ki napete strune spravlja v nihanje oziroma v vibracijo. Ker strune s pomo\xc4\x8djo trupa ustvarjajo zvok, spadajo godala v skupino kordofonih (corda = struna) glasbenih instrumentov. Poleg igranja z lokom lahko na njih tudi brenkamo (izvajalska tehnika pizzicato), v skladbah 20. stoletja po njih tudi tol\xc4\x8demo z roko._NEWLINE_V Evropo so godala pri\xc5\xa1la s Srednjega vzhoda v 10. stoletju. Eno najstarej\xc5\xa1ih glasbil, na katero so igrali z lokom je bil rebek. Skupino godal v tujih jezikih ve\xc4\x8dkrat dvoumno tolma\xc4\x8dijo, ker je ne imenujejo po na\xc4\x8dinu izvajanja (npr. angle\xc5\xa1ko: strings, kar obsega vse strunske instrumente), neglede na to pa za isti izraz v orkesterski glasbi velja, da v to skupino ne pri\xc5\xa1tevajo brenkal, klavirja, itd._NEWLINE_Na godala lahko igramo tudi s prsti; temu se re\xc4\x8de pizzicato. Nihanje strune proizvaja zvok.'